Du Fu
Dù Fǔ (litteris Sinicis 杜甫; natus anno 712, mortuus anno 770) fuit poëta Sinicus temporis domus Tang. Cum Li Bai saepe amplissimus poëta Sinicus appellatur. Eius ambitio erat patriae in administratione servire, sed rem disponere nequiit. Patria seditione An Lushan anno 755 vastata est, ita ultimi quindecim anni vitae fuerunt tempus inquietis quasi constantis. Opera eius, quamquam primum parum cognoscebantur, postea multum in litteris Sinicis et Iaponicis valere coeperunt. Ex poëmatibus fere mille quingenti conservata sunt. A criticis litterariis Sinicis poëta historicus et poëta sapiens appellatus est, et a lectoribus occidentalibus saepe cum principibus poëtis Europae comparatur.